cyanic-selkie/wikianc huggingface dataset:
Կալինինո (Գարդաբանի մունիցիպալիտետ)
Ծանոթագրություններ
Կատեգորիա:Վրաստանի գյուղեր Կատեգորիա:Գարդաբանի շրջան
Թադիֆի շրջան
Թադիֆի շրջան (ناحية تادف), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Բաբի գավառի 4 շրջաններից մեկը։
Վարչական կենտրոնն է Թադիֆ քաղաքը։ 2004 թվականի մարդահամարի տվյալներով շրջանը ունի 41,951 բնակչություն ։ Տարածքը կազմում է 321.24 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Բաբի գավառ
Ավկսենտի Գորոդնյանսկի
Ավկսենտի Գորոդնյանսկի (Авксе́нтий Миха́йлович Городня́нский, ), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) տարիներին Կարմիր բանակի գեներալ-լեյտենանտ, 13-րդ և 6-րդ բանակների հրամանատար։ Մահացել է 1942 թվականին ինքնասպանություն կատարելով` Խարկովի ճակատամարտի ընթացքում իր զորքերի շրջափակման և ջախջախման պատճառով։
Կենսագրություն
Ավկսենտի Միխայլովիչ Գորոդնյանսկին ծնվել է 1896 թվականի մարտի 13-ին Տալի գյուղում (ներկայումս Վորոնեժի մարզի Կանտեմիրովի շրջան). Ռուսական բանակում է 1915 թվականից։ Առաջին համաշխարհային պատերազմի մասնակից է, ավագ ունտեր-սպա։ Կարմիր Բանակում է 1918 թվականից։ 1919 թվականից եղել է ԽՄԿԿ անդամ։ Քաղաքացիական պատերազմի մասնակից է, եղել է վաշտի և հրաձգային գնդի հրամանատար։ 1924 թվականին ավարտել է «Կրակային» դասընթացները։ 1938 թվականից եղել է 101-րդ հրաձգային դիվիզիայի հրամանատար։ ԽՍՀՄ Ժողովրդական Կոմիսարների Խորհրդի 1940 թվականի հունիսի 4-ի որոշմամբ Ավկսենտի Միխայլովիչին շնորհվում է գեներալ-մայորի զինվորական կոչում։ Գերմանա-խորհրդային պատերազմի սկզբում եղել է 129-րդ հրաձգային դիվիզիայի հրամանատար։ 1941 թվականի ամռանը դիվիզիան Գորոդնյանսկու հրամանատարությամբ Արևմտյան ռազմաճակատի կազմում մասնակցել է Սմոլենսկի ճակատամարտին։ 1941 թվականի օգոստոսի 31-ին նշանակվել է Բրյանսկի ռազմաճակատի 13-րդ բանակի հրամանատար, 1942 թվականի հունվարին` 6-րդ բանակի հրամանատար։ Խարկովի ճակատամարտի ընթացքում 6-րդ բանակը, գեներալ-լեյտենանտ Գորոդնյանսկու հրամանատարությամբ գործելով գլխավոր ուղղությամբ, ճեղքում է գերմանական զորքերի պաշտպանությունը և մի քանի օրվա մարտերի ընթացքում առաջ է շարժվում մինչև 50 կմ խորությամբ։ Սակայն շուտով Հարավ-Արևմտյան ռազմաճակատի հրամանատարության բացթողումների արդյունքում ռազմաճակատի հարվածային խմբավորումը ընկնում է շրջափակման մեջ և ոչնչացվում։ Տեսնելով իր շրջապատված զորքերի կործանումը` Ավկսենտի Միխայլովիչ Գորոդնյանսկին (1942 թվականի մայիսի 22-27) ինքնասպանություն է գործում ։ Թաղված է գերմանացիների կողմից Խարկովի մարզի Պետրովսկի շրջանի Օրլինոյարսկ խուտորում։ Խարկովի մարզի ազատագրումից հետո հրամանատարի աճյունը վերաթաղվում է Խարկովի Պուշկինյան գերեզմանատանը։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Լենինի շքանշանի ասպետներ Կատեգորիա:Հայրենական մեծ պատերազմի մասնակիցներ Կատեգորիա:Ինքնասպաններ
Ռուզաննա Լիսիցյան
Ռուզաննա Պավելի Լիսիցյան, հայ, խորհրդային և ռուսական երգչուհի (սոպրանո), երաժշտական մանկավարժ։ ՀԽՍՀ ժողովրդական արտիստուհի (1987), Ռուսաստանի վաստակավոր արտիստուհի (1997), պրոֆեսոր։
Կենսագրություն
Ծնվել է Դագմարա (մեծանուն երգչուհի Զարուհի Դոլուխանյանի քրոջ) և Պավել Լիսիցյանների ընտանիքում։ Ավարտել է Մոսկվայի պետական կոնսերվատորիային կից Կենտրոնական երաժշտական դպրոցի տավիղի բաժինը։ 1965 թ. ավարտել է Մ. Իպոլիտով-Իվանովի անվան երաժշտական ուսումնարանի վոկալի բաժինը, 1969 թվականին` Գնեսինների անվան երաժշտական-մանկավարժական ինստիտուտը (Ն. Վերբովայի դասարանը)։
1965-1973 թվականներին երգել է հնագույն երաժշտության «Մադրիգալ» համույթում, այնուհետև երկար տարիներ քրոջ՝ Կարինե Լիսիցյանի հետ կատարել է կամերային ժանրի ստեղծագործություններ՝ լինելով Մոսկվայի պետական ակադեմիական ֆիլհարմոնիայի մենակատար։ Նրանց վոկալ երկյակը մեծ ճանաչում էր ձեռք բերել Խորհրդային Միությունում, հյուրախաղերով ելույթ է ունեցել աշխարհի շատ երկրներում։ Երկյակը տարբերվում էր երգացանկի մշտական համալրումով. 1990-ական թվականների սկզբում նրանց երգացանկում կար տարբեր դարաշրջանների, ոճերի և ժանրերի ավելի քան 500 ստեղծագործություն, որոնք կատարվում են բնօրինակի լեզվով ։
1996-2002 թթ. Ռուզաննա Լիսիցյանը դասավանդել է Երգչախմբային արվեստի ակադեմիայում և Գնեսինների անվան պետական երաժշտական ուսումնարանում։ 2002 թվականից նա Ռուսաստանի Գնեսինների անվան երաժշտության ակադեմիայի մենակատարային ակադեմիական երգեցողության ամբիոնի դոցենտ է, հետագայում՝ պրոֆեսոր ։ Նրա առավել հայտնի աշակերտներից են Մեծ թատրոնի մեներգչուհի Աննա Ագլատովան և Գելիկոն-Օպերայի մեներգչուհի Ելենա Միխայլենկոն ։
Ծանոթագրություններ
Կատեգորիա:Հայ երգչուհիներ Կատեգորիա:Հայ սոպրանոներ Կատեգորիա:1945 ծնունդներ Կատեգորիա:Մայիսի 9 ծնունդներ Կատեգորիա:ՀԽՍՀ ժողովրդական արտիստներ Կատեգորիա:Ռուսաստանի Դաշնության վաստակավոր արտիստներ
Միրանդայի նախազգուշացում
Միրանդայի նախազգուշացում, (Miranda warning), հանդիպում է նաև «Միրանդա կանոններ», լռություն պահպանելու իրավունքն է, զգուշացում է Միացյալ Նահանգների ոստիկանության կողմից հանցագործության մեջ կասկածվողին, որի համաձայն նախքան հարցաքննությունը ձերբակալվողը տեղեկացվում է իր իրավունքների մասին, իսկ նրան ձերբակալող իրավապահ մարմինը պարտավոր է ստանալ դրական պատասխան այն հարցին թե արդյոք ձերբակալվողը հասկանում է հարցի էությունը։ Առաջացել է Միրանդան ընդդեմ Արիզոնայի պատմական գործի հետևանքով և անվանվել մեղադրյալի՝ Էռնեստո Միրանդայի անունով, ում ցուցմունքները բացառվել են գործի նյութերից՝ որպես հինգերորդ ուղղման խախտում։ Միրանդան, իմիջիայլոց, դատապարտվել է գործի մյուս նյութերի հիման վրա։
Կատեգորիա:Քրեական դատավարական իրավունք Կատեգորիա:Մարդու իրավունքներն ԱՄՆ-ում
Աբդուլլա Արիպով
Աբդուլլա Արիպով (Abdulla Oripov, ), ուզբեկ գրող, ուզբեկական պոեզիայի դասական, Ուզբեկստանի հերոս, Ուզբեկստանի ժողովրդական բանաստեղծ, պետական և հասարակական գործիչ։ Ուզբեկստանի Հանրապետության պետական օրհներգի տեքստի հեղինակը։
Կենսագրություն
Աբդուլլա Արիպովը ծնվել է 1941 թվականին Կաշկադարյայի մարզի Կասանի շրջանի Նեկուզ գյուղում։ Նրա հայրը՝ Օրիֆբոյ Ուբայդուլլա ուղլին, եղել է տեղի կոլտնտեսության նախագահը։ Ընտանիքում եղել է ութ երեխա՝ չորս տղա և չորս աղջիկ. Աբդուլլա Արիպովը եղել է տղաներից ամենակրտսերը։ 1958 թվականին ոսկե մեդալով ավարտելով միջնակարգ դպրոցը՝ Աբդուլլա Արիպովը շարունակել է կրթությունը Տաշքենդի պետական համալսարանի ուզբեկական բանասիրության լրագրության բաժնում։
1963 թվականին գերազանցությամբ համալսարանն ավարտելուց հետո Աբդուլլա Արիպովը եղել է խմբագիր «Ёш гвардия» հրատարակչությունում, խմբագիր ու գլխավոր խմբագիր (1967-1974) Գաֆուր Գուլյամի անվան գրականության ու արվեստի հրատարակչությունում, բաժնի վարիչ (1974-1976) «Արևելքի աստղ» ամսագրում։ 1976 թվականից մինչև 1982 թվականն Աբդուլլա Արիպովը եղել է Ուզբեկստանի գրողների միության գրական խորհրդատու, Տաշքենդի մարզի բաժնի քարտուղար (1982-1983), «Գուլխան» ամսագրի գլխավոր խմբագիր (1983-1985), 1985 թվականից՝ Ուզբեկստանի գրողների միության քարտուղար, իսկ 1996 թվականից մինչև 2009 թվականը՝ նախագահ։ 1988 թվականին նշանակվել է Ուզբեկստանի հեղինակային իրավունքի պաշտպանության հանձնաժողովի նախագահի պաշտոնում ։
Աբդուլլա Արիպովը եղել է Օլիյ Մեջլիսի առաջին ու երկրորդ գումարումների պատգամավոր, սենատոր (25 հունվարի, 2005) ։
Աբդուլլա Արիպովը մահացել է ծանր հիվանդությունից հետո՝ 2016 թվականի նոյեմբերի 5-ին ԱՄՆ-ում ։ Թաղվել է Տաշքենդի «Չիգատայ» գերեզմանատանը ։
Աբդուլլա Արիպովն ունեցել է հինգ դուստր և մեկ որդի։
Ստեղծագործություն
Իր առաջին բանաստեղծությունը, որ կոչվում է «Թռչուն», Աբդուլլա Արիպովը գրել է համալսարանում սովորելու տարիներին։ 1965 թվականին լույս է տեսել նրա բանաստեղծությունների առաջին ժողովածուն՝ «Փոքրիկ աստղիկ»։ Դրան հետևել են «Կուզլարիմ յուլինգդա» (1967), «Սիրելի մայրիկ» (1969), «Աղբյուր», «Իմ ոգին» (1971), «Ուզբեկստան» (1972), «Զարմանք» (1974), «Հայրենիքի քամին» (1974), «Գթասրտություն» (1979), «Անցած տարիների երազանքը» (1984), «Վստահության կամուրջներ» (1989), «Մունոժոտ» (1992), «Խաժ դավթարի» (1995), «Սայլանմա» (1996) ժողովածուները։
Աբդուլլա Արիպովը հեղինակել է «Ճանապարհ դեպի դրախտ»(1978), «Բժիշկն ու մահը» (1980), «Ռանժկոմ», «Մեծ Թիմուև» («Սոխիբկիրոն») (1996) պոեմները ։
2000-2001 թվականներին հրատարակվել է Աբդուլլա Արիպովի «Ընտրյալ ստեղծագործությունների» քառահատոր ժողովածուն։
Աբդուլլա Արիպովը Ուզբեկստանի Հանրապետության պետական օրհներգի տեքստի հեղինակն է, որն ընդունվել է 1993 թվականի դեկտեմբերի 10-ին Ուզբեկստանի Հանրապետության Գերագույն խորհրդի տասնմեկերորդ նիստում։
Բանաստեղծն ուզբեկերեն է թարգմանել Դանթե Ալիգիերիի «Աստվածային կատակերգությունը», Նիկոլայ Նեկրասովի, Լեսյա Ուկրաինկայի, Տարաս Շևչենկոյի, Կայսըն Կուլիևի ու բազմաթիվ այլ հեղինակների ստեղծագործությունները։
Արտաքին հղումներ
Կատեգորիա:Ուզբեկ գրողներ Կատեգորիա:Խորհրդային գրողներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Խորհրդային բանաստեղծներ Կատեգորիա:20-րդ դարի տղամարդ գրողներ Կատեգորիա:ԽՍՀՄ քաղաքական գործիչներ Կատեգորիա:Բանաստեղծներ այբբենական կարգով
Օրթիտ
Օրթիտ ( - ուղիղ, ալլանիտ անգլիացի՝ հանքաբան Թ․ Ալլանի (Th․ Allan) ազգանվամբ), միներալ, բյուրեղագիաական համակարգը մոնոկլինային է։ Կիրառվում է ապարների բացարձակ հասակը կապարային մեթոդով որոշելու և հազվագյուտ տարրեր (Ce, V և այլն) կորզելու համար։
Հատկություններ
Քիմիական կազմը՝ (Ce, Ca)2(Fe2+, Fe3+), Al2 [O/OH|Si04/Si2O7/]։ Բյուրեղագիտական համակարգը մոնոկլինային Է։
Առաջացնում է պրիզմատիկ բյուրեղներ, հատիկավոր ագրեգատներ, անկանոն անջատումներ։ Գույնը՝ գորշ, սև։ Կարծրությունը՝ մինչե 6, խտությունը՝ 3200-4000 կգ/մ3։
Կիրառում
Կիրառվում է ապարների բացարձակ հասակը կապարային մեթոդով որոշելու և հազվագյուտ տարրեր (Се, V են) կորզելու համար։
Արտաքին հղումներ
Կատեգորիա:Քարեր Կատեգորիա:Միներալներ Կատեգորիա:Կալցիումի միներալներ Կատեգորիա:Ալյումինի միներալներ
Կովկասի գերին (պատմվածք)
«Կովկասի գերին» (Кавказский пленник), Լև Տոլստոյի պատմվածք (երբեմն կոչվում է վիպակ), որտեղ ներկայացված է ռուս սպայի գերությունը լեռնաբնակների մոտ։ Գրվել է «Այբբենարանի» համար, առաջին անգամ տպագրվել է 1872 թվականին՝ «Զարյա» ամսագրում։ Գրողի ամենահայտնի գործերից է, բազմակի անգամ հրատարակվել է և տեղ է գտել դպրոցական ծրագրում։
Պատմվածքի անվանումը դա հղում է Պուշկինի «Կովկասի գերին» պոեմից։
Պատմություն
Պատմվածքի հանգուցալուծումը մասամբ հիմնված է իրական դեպքերի վրա, որը տեղի է ունեցել Տոլստոյի հետ նրա ծառայության ընթացքում, 1850-ական թվականներին, Կովկասում։ 1853 թվականի հւնիսի 23-ին նա գրում է իր օրագրում. «Հազիվ չընկա գերի, բայց այս դեպքում պահել եմ ինձ թեև շատ զգայուն» ։ Ըստ Ս. Ա. Բերսի հիշողությունների, գրողի աներոջ ։
Տոլստոյի դուստրը պատմում է այդ մասին հետևյալ կերպ ։
«Այբբենարանը» կազմելու ժամանակ Տոլստոյը գրել է պատմվածք Կովկասի գերու մասին։ 1872 թվականի մարտին ուղարկելով պատմվածքը Ն. Ն. Ստրախովին, Տոլստոյը նշել է ։
«Կովկասի գերի» պատմվածքը տպագրվել է «Զարյա» ամսագրում (1872, № 2)։ Նա տեղ է գտել «Ընթերցանության համար չորրորդ ռուսսական գրքում», որը լույս է տեսել 1872 թվականի նոյեմբերի 1-ին ։
Ինքը՝ Տոլստոյը բարձր է գնահատել իր պատմվածքը և հիշատակել է դրա մասին «Ի՞նչ է արվեստը» տրակտատում հետևյալ կոնտեքստով ։
Ընդ որում լավ արվեստ «երկրորդ տեսակը»ը, նրա կողմից դիտարկվում է որպես «արվեստ, որը ներկայացնում է տարբեր առօրեական զգացմունքներ, որոնք հասանելի են բոլոր մարդկանց՝ համաշխարհային արվեստ»։
Մեկնաբանելով տվյալ տրակտատը, փիլիսոփա Լև Շեստովը նկատում է, որ «... նա իրականում հիանալի հասկանում է, որ ոչ մի անգամ նրա «Կովկասի գերին» կամ «Աստված ճիշտը գիտի, բայց շուտ չի ասի» (միայն նրա երկու պատմվածքն է, որ նա համարում է լավ արվեստ)», չեն ունենա կարդացողի համար այն նշանակությունը, որն ունեն նրա մեծածավալ վեպերը, նույնիսկ «Իվան Իլիչի մահը» ։
Սյուժե
Գործողությունը տեղի է ունենում Կովկասյան պատերազմի ժամանակ։ Կովկասում ծառայում է սպա Ժիլինը։ Նրա մայրը նամակ է ուղարկում, որում խնդրում է այցելել նրան և Ժիլինը դուրս է գալիս բերդից գումակի հետ։ Ժիլինը և Կոստիլինը որոշում են առաջ անցնել գումակից։ Նրանք հանդիպում են մի խումբ «թաթար» հեծելազորայինների, երբ Կոստիլինը տեսնում է թաթարներին հեռանում է, թողնելով Ժիլինին մենակ։ Իսկ նրանք, վնասելով Ժիլինի ձին, նրան վերցնում են գերի։ Ժիլինին բերում են գյուղ, որտեղ նրան վաճառում են  Աբդուլ-Մուրաթին։ Նրա մոտ  հետո կհայտնվի նաև Կոստիլինը։ Աբդուլը ստիպում է նրանց նամակ գրել տուն, պահանջելով փրկագին։ Ժիլինը նամակի վրա նշում է սխալ հասցե, գիտենալով, որ նրա մայրը միևնուն է չի կարող հավաքել տվյալ գումարը։ Ժիլինը և Կոստիլինը ապրում են ախոռում, ցերեկը ոտքերին հագցնում են փայտե կոշիկ։ Ժիլինը տիկնիկներ էր պատրաստում, գրավելով երեխաների ուշադրությունը՝ նախ և առաջ Աբդուլի 13 տարեկան աղջկա՝ Դինայի ուշադրությունը։ Գյուղի մեջ զբոսնելու ժամանակ Ժիլինը փորձում է գտնել հնարավորություն վերադառնալ ամրոց։ Երեկոյան ախոռում նա պատրաստում է նալ։ Դինան նրան երբեմն բերում է բլիթներ կամ գառան մսի կտորներ։ Երբ Ժիլինը նկատում է, որ գյուղացիները անհանգստացած են համագյուղացու մահից և կարող են իրենց զայրութը թափել գերիների վրա, նա որոշում է դիմել փախուստի։ Նրանք Կոստիլինի հետ գիշերով փոս են փորում և փորձում են հասնել անտառ, իսկ այնտեղից դեպի ամրոց։ Սակայն Կոստիլինի դանդաղկոտության և գիրության պատճառով, թաթարները նրանց նկատում և հետ են վերադարձնում։ Հիմա նրանց նստեցնում են  փոսում և չեն հանում ոտքերից փայտե կոշիկները։ Դինան շարունակում է երբեմն ուտելիք բերել Ժիլինին։ Հասկանալով, որ թաթարները վախենում են ռուսների հարձակումից և կարող են սպանել գերիներին, ժիլինը մի անգամ մութն ընկնելուն պես խնդրում է Դինայից երկար փայտ, փայտի օգնությամբ նա դուրս է գալիս փոսից։ Նա փորձում է կոտրել փայտե կոշիկը, բայց չի կարողանում անել դա նույնիսկ Դինայի օգնությամբ։ Անցնելով անտառը, լուսաբացին Ժիլինը հասնում է ռուսական զորքի գտնվելու վայրը։ Հետագայում Կոստիլինին, առողջությունը խաթարված, ազատում են փրկագին վճարելով։
Աուդիոբեմադրություններ
Գոյություն ունեն պատմվածքի մի քանի աուդիոտարբերակներ
Ղարաթագլա
Ղարաթագլա (ყარათაქლა), Գյուղ Վրաստանում, մտնում է Գարդաբանի մունիցիպալիտետի կազմի մեջ։ Գյուղը գտնվում է Վրաստանի հարավ-արևելքում։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 2936 մարդ։ Բնակչության ճնշող մեծամասնությունը ադրբեջանցիներ են ։
Ծանոթագրություններ
Կատեգորիա:Վրաստանի գյուղեր Կատեգորիա:Գարդաբանի շրջան
Միափոր
Միափոր, Մրղուզ, Մուրղուզ, Մուրգուս, Մուրղուս, լեռնագագաթ Հայաստանի Գեղարքունիքի և Տավուշի մարզերի սահմանագլխին, Միափորի լեռների ամենաբարձր գագաթը, Մարտունի գյուղից 5 կմ հյուսիս։ Բարձրությունը 2993 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ Կատեգորիա:Տավուշի մարզի լեռներ
Ջոել Մաքհեյլ
Վաղ կյանք
Մայքհեյլը երեք եղբայրներից միջնեկն է, ծնվել է 1971 թվականի նոյեմբերի 20-ին Հռոմում։ Նրա մայրը՝ Լորին, Վանկուվերից է (Բրիտանական Կոլումբիա, Կանադա), իսկ հայրը՝ Ջեքը, Չիկագոյից ։ Մայքհեյլը և նրա եղբայրները ծնվել են Հռոմում, քանի որ նրանց հայրը աշխատել է Լայոլի Չիկագոյի համալսարանի հռոմեական կոմպուսում։ Նա մեծացել է Սիեթլում (Վաշինգտոն ԿՇ), նաև մինչև Սիեթլ վերադառնալը երկու տարի ապրել է Հադոնֆիլում (Նյու Ջերսի)։ Ավարտել է Մերսեր Այլենդի (Mercer Island High School) դպրոցը ։ Նաև այցելել է Հյուսիսարևմուտքի երիտասարդական թատրոն (Youth Theatre Northwest)։
Նրան ընդունել են ակադեմիական թիավարության հավաքական, բայց հետագայում մտել է ամերիկյան ֆուտբոլի թիմի մեջ, որտեղ խաղացել է երկու տարի ։ Մաքհեյլը Վաշինգտոնի համալսարանում դերասանների վերապատրաստման մասնագիտական ծրագրով ստացել է կերպարվեստի մագիստրոսի աստիճան։
Կարիերա
Կերպարվեստի մագիստրոսի աստիճան ստանալուց հետո տեղափոխվել է Լոս Անջելես, որտեղ ստացել է ոչ մեծ դերեր («Որսորդ», «Ուիլ և Հրեյս», «C.S.I․ Մայամի»)։ Այդ ընթացքում բանկի մենեջերի ոչ մեծ դերով հասցրել է նկարահանվել «Սարդ-մարդ 2» ֆիլմում։ Ապա մի քանի էպիզոդիկ դերեր է խաղացել «Դագտաունի արքաները», «Մինիի մոտ դա առաջին անգամ էր», «Սոխի լուրեր» ֆիլմերում։ 2008 թվականին Մաքհեյլը  «Որսաշրջան 2» անիմացիոն ֆիլմում հնչյունավորել է Էլիոթ եղջերուին։ Հետո դերասանը ստացել է մի քանի գլխավոր դերեր Սթիվեն Սոդերբերգի «Ինֆորմատոր» և Ռոբերտ Ռոդրիգեսի «Լրտեսների երեխաները 4D» ֆիլմերում ։ Մայքհեյլին առավել ժովովրդականություն է բերել «Համայնք» կատակերգական հեռուստասերիալում խաղացած գլխավոր դերը։ Ջեֆը, որը եսամոլ և մեծամիտ փաստաբան է և աշխատում է առանց արտոնագրի, եկել է պետական քոլեջ դիպլոմ ստանալու, դարձել է սերիալի լավագույն կերպարներից մեկը։ Նաև VGX 2012 հաղորդավարներից էր։ 2016-2017 թվականներին Մայքհեյլը Ջոն Գորդոնի գլխավոր դերն է խաղացել «Չորս պատերի մեջ» սերիալում․ արկածախնդիր ճանապարհորդ-լրագրող, որը հարկադրված է հարմարվել ժամանակներին, երբ դառնում է ամսագրի թվային բաժնի «երկուհազարավորների» խմբի ղեկավար։
Անձնական կյանք
1996 թվականի հունիսի 20-ից ամուսնացած է Սառա Ուիլիամսի հետ ։ Զույգը ունի երկու երեխա՝ որդիներ Էդվարդ Ռոյը և Այզեք Հեյդերը ։
Արտաքին հղումներ
Կատեգորիա:Նոյեմբերի 20 ծնունդներ Կատեգորիա:1971 ծնունդներ Կատեգորիա:Հռոմ քաղաքում ծնվածներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի գրողներ Կատեգորիա:Անձինք Հռոմից Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի սցենարիստներ Կատեգորիա:Ամերիկացի կատակերգուներ
Հիրկանյան թխկի
Նկարագրություն
Երիտասարդ ճյուղերը և ընձյուղները մերկ են, կարմրադարչնագույն։ Տերևները 5 բլթականի են, 4,5—9 սմ երկարությամբ և մի փոքր ավելի լայնությամբ։ Վերևի կողմից մուգ կանաչավուն են, ներքևից՝ բաց գույնի։ Ծաղիկները դեղնավուն են, մանր, հավաքված վահանակներում։ Թևապտուղները մերկ են, 2,5-4,5 սմ երկարությամբ, գրեթե զուգահեռ դասավորված, դեղնագորշավուն։ Ծաղկում է հունիսին, պտուղները հասունանում են սեպտեմբերին։ Արտակարգ չորադիմացկուն և երաշտադիմացկուն ծառատեսակ է։ Հիրկանյան թխկին մեծ արժեք է ներկայացնում հատկապես չոր և շոգ շրջանների բնակավայրերի կանաչապատման և արհեստական անտառներ ստեղծելու գործում։ Սակայն ներկայումս դեռևս մշակության մեջ չի ներդրվել։ Քանի որ առատ բնային մացառներ է տալիս, միանգամայն հեռանկարային է նաև հակաէրոզիոն նպատակներով օգտագործելու համար, հատկապես ձորակների, փլվածքների, լիցքերի, քարքարոտ, անբերրի լանջերի ամրացման նպատակով։
Տարածվածություն
Տարածված է Կովկասում, Փոքր Ասիայում, Իրանում, Թուրքիայում։ Հայաստանի սահմաններում հանդիպում է Վայքում, Զանգեզուրում, Մեղրիում, կաղնեբոխային խառն անտառներում՝ մինչև 1800 մետր բարձրությունների վրա։
Օգտագործում
Բնափայտը բավականին ամուր է և օգտագործվում է ատաղձագործության մեջ ու խառատային գործում ։
Ծանոթագրություններ
Կատեգորիա:Թխկազգիներ
Աստանա ՖԱ
Աստանա, ղազախական ֆուտբոլային ակումբ Աստանա քաղաքից։ Ակումբը ստեղծվել է 2009 թվականին «Լոկոմոտիվ Աստանա» անունով, իսկ 2011 թվականին վերանվանվել է «Աստանա» ։ Ներկայումս հանդես է գալիս Պրեմիեր Լիգայում՝ Ղազախստանի բարձրագույն դիվիզիոնում։ Տնային խաղեր անցկացնում է Աստանա Արենայում, որը տեղավորում է շուրջ 30,000 հանդիսատես ։
Աստանան 3 անգամ հաղթել է Ղազախստանի առաջնությունը, 3 անգամ՝ Ղազախստանի գավաթը և 2 անգամ՝ Ղազախստանի սուպերգավաթը։ 2015-2016 մրցաշրջանում Աստանան առաջին անգամ որակավորվեց Չեմպիոնների Լիգայի խմբային փուլ՝ դառնալով առաջին ղազախական թիմը, որը հասել է այս հաջողությանը։
Արտաքին հղումներ
Կատեգորիա:Ղազախական ֆուտբոլային ակումբներ Կատեգորիա:2009 հիմնադրումներ Ղազախստանում
Imagine (երգ, Արիանա Գրանդե)
«Imagine», ամերիկացի երգչուհի Արիանա Գրանդեի երգը, որը թողարկվել է նրա հինգրերորդ ստուդիական Thank U, Next ալբոմում ։ Երգի ստեղծման մեջ մասնակցություն են ունեցել Արիանա Գրանդեն, Էնդրյու Ուոնսելը, Ջամիլ Ռոբերտսը, Նաթան Փերեսը և Փրիսցիլլա Ռենեն, իսկ պրոդյուսերները եղել են Փոփ Վանսելը և Նաթան Փերեսը ։ Պրեմիերան կայացել է 2018 թվականի դեկտեմբերի 14-ին։ Ինչպես նախորդ երգում, այնպես էլ այս երգում՝ Գրանդեն խոսում է անձնական հարաբերությունների մասին ։
Նախապատմություն և թողարկում
Դեկտեմբերի 11-ին՝ Արիանան երգի համացանցում հայտնվելու համար հետհաշվարկ է հրապարակել իր ինստագրամյան կայքէջում, մեկ օր անց հրապարակել է երգի թիզերն արդեն , Twitter-ում նա հրապարակել է երգի վերնագիրը՝ չինական հիերոգլիֆներով ։ Դեկտեմբերի 14-ին կայացել է երգի պրեմիերան, նաև հրապարակվել է տեքստային տեսահոլովակը ։
Ծանոթագրություններ
Կատեգորիա:Արիանա Գրանդեի երգեր Կատեգորիա:2018 սինգլներ
Կլարա Բարտոն
Կլարա Բարտոն, ամերիկացի բուժքույր։
Հիմնադրել է Ամերիկյան Կարմիր խաչը։
Կենսագրություն
Կլարա Հարլոու Բարտոնը ծնվել է 1821 թվականի դեկտեմբերի 25-ին Մասաչուսետս նահանգի Օքսֆորդ քաղաքում։ 1852 թ. Բորդենթաունում հիմնադրում է Նյու Ջերսի նահանգում անվճար կրթություն տրամադրող առաջին հաստատությունը։ 1854 թվականին տեղափոխվում է Վաշինգտոն և աշխատում Միացյալ Նահանգների ապրանքանիշերի արտոնագրային գերատեսչությունում։ Սա առաջին դեպքն էր, որ դաշնային կառավարությունում կին էր նշանակվում գրասենյակային ծառայողի կարևոր պաշտոնում։ Քաղաքացիական պատերազմի ընթացքում (1861-1865) Կլարան ամբողջությամբ նվիրվում է վիրավոր զինվորներին օգնություն և խնամք ցուցաբերելու գործին։ Իր անխոնջ աշխատանքի համար նա հայտնի է դառնում «Մարտադաշտի հրեշտակ» անվամբ։
Բարտոնը անձնվիրաբար պայքարել է կանանց իրավունքների պաշտպանության համար։
Նյու Յորքում հիմնադրված Հայ ազգային օգնության կոմիտեն 1895 թվականի վերջին և Միսիոներների խորհուրդը տուժածների շրջանում օգնության դրամական միջոցների բաշխում նախաձեռնելու խնդրանքով դիմում են Ամերիկյան Կարմիր խաչին և Կլարա Բարտոնին։
1895 թվականի դեկտեմբերի 14-ին Կլարա Բարտոնը հայտարարում է, որ Ամերիկյան Կարմիր խաչը կուղարկի օգնություն, հենց որ բավարար չափով միջոցներ հավաքեն՝ մոտ 350 հազար կարիքավոր և սովի մատնված մարդկանց օգնելու համար։ Փետրվարի 16-ին Կլարա Բարտոնը հասնում է Կոստանդնուպոլիս։
Բարձր Դուռը բարի համբավ վայելող Ամերիկյան Կարմիր խաչին և նրա նախագահին թույլատրում է օգնություն ցուցաբերել հայկական կոտորածների հետևանքով տուժած բնակչությանը և գյուղատնտեսության վերականգնման ծրագրեր առաջարկել շրջաններին։
Մարտի 18-ին Կլարա Բարտոնի օգնական և Թուրքիայում Ամերիկյան Կարմիր խաչի բարձրաստիճան սպա Ջուլիան Հյուբելը Կոստանդնուպոլսից ուղևորվում է Ալեքսանդրեթ և այնտեղ հիմնադրում քարավաններ Այնթափ հասնելու համար։ Այստեղից նրանք ուղևորվում են դեպի հյուսիս-արևելք՝ Խարբերդ և Մարաշ, օգնելու հազարավոր փախստականների։ Կ. Բարտոնը ֆինանսական տնօրեն Փուլմանի հետ մնում է Կոստանդնուպոլսում՝ ծրագիրը համակարգելու համար։ Կոտորածներին հետևեցին որովայնային տիֆի և բծավոր տիֆի, դիզենտերիայի և ծաղիկի համաճարակները։ Զեյթուն և Մարաշ քաղաքներում համաճարակները կանգնեցնելու համար այստեղ հրավիրվեց Սիրիայի Տրիպոլի քաղաքում հաստատված հայտնի համաճարակաբան բժիշկ Այրա Հարրիսը։ Երկու քաղաքներում հիվանդների թիվը գերազանցում էր 10.000-ը։ Մեծ թվով մարդիկ էին մահանում։ Ամերիկացի մասնագետների ջանքերի շնորհիվ հիվանդության և մահացության դեպքերի թիվը նշանակալիորեն նվազեց։
Տարագիրներին բնակեցնում էին տներում, նրանց ապահովում էին հացով, դեղորայքով, հագուստով, սերմացուով, մանգաղներով, ճախարակներով և ջուլհակահաստոցներով։
Այնուամենայնիվ, ամեն ինչ չէր, որ ընթացավ այնպես, ինչպես Կլարա Բարտոնը կնախընտրեր։ Բազմաթիվ հոռետեսական հեռագրեր և նամակներ էին գալիս Միացյալ Նահանգներից, որոնք զգուշացնում էին նրան դադարեցնել օգնության առաքելությունը, քանի որ Թուրքիայի կառավարությունը Կարմիր խաչի համար խոչընդոտներ էր ստեղծում։
Սեպտեմբերի 2-ին Կլարա Բարտոնը վերադառնում է Լոնդոն, ուր նա տեղեկանում է օսմանյան բանկում տեղի ունեցած միջադեպի և դրան հաջորդած Կոստանդնուպոլսի հայ բնակչության նոր կոտորածների մասին։ Այս անգամ նրան խորհուրդ են տալիս չվերադառնալ Կոստանդնուպոլիս։
Կլարա Բարտոնը կարծում էր, որ Օսմանյան կայսրության հայ բնակչությանն օգնություն ցուցաբերելու առաքելությունն ավարտված չէր, քանզի քրիստոնյա հայերը թողնված էին կիսավայրենի հասարակության քմահաճույքին, նրանցից 100-200 հազարը դեռ ապաստանի, դեղորայքի, մթերքի և քաղաքակիրթ աշխարհի գթառատ բարերարության կարիքն ուներ։ Նա համոզված էր, որ առանց օժանդակության մոտ 50.000 մարդ կմահանար մինչև 1897 թվականի մայիսը։
1897 թվականի վերջին Վաշինգտոնում Կլարա Բարտոնի և իր գործընկերների զեկույցները՝ Օսմանյան կայսրությունում իրենց իրականացրած մարդասիրական առաքելության վերաբերյալ, հրատարակվեցին մի գրքում։ Այս զեկույցները հետաքրքիր են այն իմաստով, որ դրանք ներկայացնում են մանրամասն նկարագրություններ կոտորածներից տուժած հայ բնակչության դրության և ամերիկացի արշավախմբերի կողմից նրանց ցուցաբերած օգնության մասին ։
Ռիկարդո Պիլյա
Ռիկարդո Էմիլիո Պիլյա Ռենսի (Ricardo Emilio Piglia Renzi, ), արգենտինացի գրող։
Կենսագրություն
Ռիկարդո Պիլյան իտալացի ներգաղթյալների ժառանգ է, մեծացել է Մար դել Պլատա քաղաքում։ Ավարտել է Լա-Պլատա քաղաքի համալսարանի պատմության ֆակուլտետը։ 1978 թվականին Խորխե Վիդելայի ռազմական դիկտատուրայի պայմաններում Բեատրիս Սարլոյի և Կարլսոն Ալտամիրանոյի հետ համատեղ հիմնադրել են «Տեսակետ» ազդեցիկ մշակութային ամսագիրը (Punto de Vista, 30 տարում (1978-2008 թթ.) լույս է տեսել 90 համար, որից հետո նկատի ունենալով, որ ամսագիրը կատարել է իր գործը, հրատարակիչների որոշմամբ այն փակվել է ): Պիլյան եղել է ամերիկյան դետեկտիվ վեպերի «Սև շարքի» կազմողը, Օնետիի, Կորտասարի և Սիլվինա Օկամպոյի ստեղծագործությունների հիման վրա գրել է կինոսցենարներ։ Փրինսթոնի համալսարանում դասավանդել է լատինաամերիկյան գրականություն։
Ստեղծագործություն
Գրողն ակտիվորեն համագործակցել է մասսայական մշակույթի հետ, նա իր ստեղծագործություններում օգտագործել է «կտրուկ» դեդեկտիվի տարրեր` դրա հետ մեկտեղ զարգացնելով անգլո-ամերիկյան և լատինաամերիկյան գրական ավանգարդի որոնումները։ Կիբերպանկայի ժանրում նրա «Քաղաք, որը չկա» (1992 թ.) վեպի մոտիվներով ստեղծվել է Հերարդո Գանդինիի համանուն օպերան (1995 թ., Ազգային  երաժշտական մրցանակ, 1996 թ.): Պիլյայի էսսեները նվիրված են  Խորխե Լուիս Բորխեսին,  Մասեդոնիո Ֆերնանդեսին, Ռոբերտո Արլտին, Վիրխիլիո Պիներային, Վիտոլդ Գոմբռովիչին,  Մանուել Պուիգին ։  Գրել է մի քանի կինոսցենարներ, այդ թվում Էկտոր Բաբենկոյի «Սրբազան սիրտ» ֆիլմի համար ։
Ճանաչում
Պիլյայի ստեղծագործությունները թարգմանվել են անգլերեն, գերմաներեն, ֆրանսերեն (Ա. Բերմանի կողմից), իտալերեն և պորտուգալերեն։ Նրան շնորհվել է «Կասա դե  լաս Ամերիկաս» մրցանակ (1967 թ.), բարսելոնյան հրատարակչության «Մոլորակ» մրցանակ (1997 թ.), Խոսե Դոնոսոյի Իբերոամերիկյան մրցանակ (2005 թ.), Ռոմուլո Գալեգոսի մրցանակ (2011 թ.):
Ստեղծագործություններ
Էսսեներ
Վեպեր
Կարճ պատմվածքների հավաքածու
Արտաքին հղումներ
Կատեգորիա:Արգենտինացի գրողներ Կատեգորիա:Արգենտինացի սցենարիստներ Կատեգորիա:Գրաքննադատներ Կատեգորիա:Արգենտինացի լրագրողներ
Մթնասարի լեռնաշղթա
Մթնասարի լեռնաշղթա, լեռներ Տավուշի մարզում, Գուգարաց լեռների հյուսիսարևելյան ճյուղավորությունը։ Ձգվում են Պաղակն լեռնագագաթից մինչև Ադրբեջանի տարածք։ Երկարությունը 38 կմ է ։
Ծանոթագրություններ
Կատեգորիա:Տավուշի մարզի լեռնաշղթաներ
Միրիամ (պատմվածք)
Միրիամ, Թրումեն Կապոտեի պատմվածքներից։ Սկզբում հրատարակվել է Մադմուազել ամսագրի 1945 թվականի հունիսյան համարում ։ Միրիամը Կապոտի առաջին հրատարակված պատմվածքն է, իսկ 1946 թվականին արաժանացել է Օ․ Հենրիի անվան մրցանակի՝որպես լավագույն առաջին հրատարակված պատմվածք ։
Գաղափար
Կարսոն Մակկուլերսի քույրը՝ Ռիտա Սմիթը, ով աշխատում էր որպես խմբագրողի օգնական Մադմազել ամսագրում, առաջարկեց Կապոտի Միրիամ պատմվածքը։ Նա օգնեց Ջորջ Դեյվիսին, որն էլ Թրումանի պատմվածքների հրատարատարակման հիմքը դրեց ։
Բովանդակություն
«Միրիամը» 61-ամյա այրի կնոջ՝ Հ․Թ․ Միլլերի մասին է։ Տիկին Միլերը չունի ոչ մի ընկեր, ոչ մի բարեկամ և ցանկանում է կյանքի մնացած մասն անցկացնել ամուսնու մահից հետո իրեն մնացած փոքրիկ բնակարանում։ Մի օր կինոթատրոնում հանդիպում է մի աղջկա, ում անունը նույնպես զարմանալիորեն Միրիամ է լինում։ Նա Տիկին Միրիամին 25 ցենտ տալով՝ խնդրում է իր համար մի տոմս գնել, քանի որ հսկիչը նրան ներս չի թողնի։ Հաջորդ շաբաթ լրիվ պատահական Միրիամը հյուր է գալիս տիկին Միլլերին։ Տիկին Միլլերը խնդրում է նրան տուն գնալ, քանի որ արդեն կեսգիշերն անց էր։ Միրիամը մերժում է նրան և խնդրում իր համար դոնդղով սենդվիչ պատրաստի։ Այդ ընթացքում Միրիամը մտնելով տիկին Միլլերի սենյակ փորփրում է նրա անձնական իրերը, այնտեղ նա գտնում է մի բրոշ և խնդրում իրեն վերցնել։ Սենդվիչը վերջացնելուց հետո Միրիամ խնդրում է Տիկին Միլլերին համբուրել իրեն և բարի գիշեր մաղթել։ Տիկին Միլլերը մեժում է, իսկ Միրիամը վերցնելով ծաղիկներով ծաղկամանը նետում է այն գտնին, կոտրում և տրորում ծաղիկները։ Հաջորդ օրը տիկին Միլլերը դուրս է գալիս զբոսնելու և գնումներ կատարելու։ Դրսոմ տեսնում է մի ծերունու և նրանց հայացքները բախվում են․ ասես նրանց միջև ինչ-որ ընդհանուր բան կար։ Տուն վերադառնալով կրկին լսում է դռան զանգը։ Միրիամն է։ Չի ցանականում բացել, բայց երբ զանգը դադարում է՝ ուզում է տեսել արդյոք Միրիամը գնացել է, թե ոչ։ Դուռը թեթևակի բաց է անում, իսկ Միրիամը անսպասելի ներխուժում է բնակարան։ Միրիամն իր հետ իր շորերն ու տիկնիկն էր բերել և ասաց տիկին Միլլերին, որ պատրաստվում է նրա հետ ապրել։ Ահաբեկված տիկին Միլլերը վազում է հարևանի տուն, խնդրում է գնալ իր բնակարան և դուրս հանել այդ աղջկան իր տանից, ով շարունակաբար իրեն հանգիստ չի տալիս։ Երբ հարևանը ետ է գալիս ասում է, որ այնտեղ ոչ մի աղջիկ, ոչ մի տուփ էլ չկա։ Բարձրանալով իր բնակարան տիկին Միլլերը հասկանում է թե ինչքան մենակ է ինքը և ինչքան դատարկ է իր տունը, թե ինչքան եսասեր է ինքը այսքան տարի միայնակ ապրելով։ Իսկ հետո նրա ականջներում անընդհատ մի ուրիշ ձայն է լսվում։ Մետքաքսե զգեստի խշշոցն է դա։ Բացում է աչքերը և տեսնում է Միրիամը իրեն է նայում։ Պատմվածքը վերջանում է «Բարև» բառով, որն հայտնի չէ, թե որ Միրիամն է ասում։
Ծանոթագրություններ
Կատեգորիա:Անգլերեն գրքեր Կատեգորիա:Անգլերեն գրականություն
ԵՐԵՎԱՆ ՊԵՐֆ միջազգային փառատոն
ԵՐԵՎԱՆ ՊԵՐֆ (Yerevan Perf’ Festival) միջազգային մուլտիմեդիա թատրոնի փառատոնը հայկական թատերական մշակույթի միջազգայնացմանը ուղղված նախաձեռնություն է, որի նպատակն է հայ հանդիսատեսին ներկայացնել Եվրոպայի բարձր վարկանիշ ունեցող առաջատար թատերախմբերին, ռեժիսորներին, պրոդյուսերներին, դրամատուրգներին և նրանց ստեղծած ամենաորակյալ արտադրանքը։ ԵՐԵՎԱՆ ՊԵՐֆ Փառատոնը ստեղծվել է 2019 թվականի հունիսին՝ մնջախաղաց, պարող, ռեժիսոր և խորեգրաֆ, թատերական պրոդյուսեր Վահրամ Զարյանի (Vahram Zaryan) կողմից ։
ԵՐԵՎԱՆ ՊԵՐֆ 2020
Yerevan Perf-ի հիմնական նպատակն է հայ հանդիսատեսին ծանոթացնել վեբ ներկայացման ժանրի հետ, քանի որ ինտերնետի ներթափանցումը իզոլացման մեջ հայտնված միլինավոր մարդկանց կյանքի բոլոր ոլորտները հանգեցրեց մուլտիմեդիայի հետ երկխոսելու անհրաժեշտությանը։ Ժամանակակից արևմտյան թատրոնն այս միտումը նկատել էր կանխազգացել էր շատ ավելի վաղ և դերևս 2000-ականներից արձագանքել դրան ։
Ծանոթագրություններ
Կատեգորիա:Հայաստանի փառատոներ
Ալ-Ռաիի շրջան
Վարչական կենտրոնն է Ալ-Ռաիի քաղաքը։ 2004 թվականի մարդահամարի տվյալներով շրջանը ունի 15,378 բնակչություն ։ Տարածքը կազմում է 352.30 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Բաբի գավառ
Ռաֆայել դե Նոգալեզ Մենդես
Մանուկ տարիքին Նոգալեսը ուղարկվել է Եվրոպա և սովորել Գերմանիայի, Բելգիայի և Իսպանիայի համալսարաններում, սահուն կերպով տիրապետել է մի քանի լեզուների։
Չնայած ստացած բարձրագույն կրթությանը, Նոգալեսը որոշում է դառնալ զինվորական և առաջին իսկ բռնկված պատերազմի դեպքում մեկնել ծառայության։ Այդ կերպ Նոգալեսն իր մասնակցությունն է ունեցել 19-րդ դարի վերջի և 20-րդ դարի սկզբի մի շարք հակամարտություններում. 1898 թվականին մասնակցել է իսպանա-ամերիկյան պատերազմին (կռվել է իսպանական ուժերի շարքում), 1901 թվականին մասնակցել է Վենեսուելայի ազատագրական հեղափոխությանը (Revolución Libertadora) և 1904 թվականին՝ ռուս-ճապոնական պատերազմին։ 1908 թվականի վերադարձել է հայրենիք։ Երկրի նոր նախագահի հետ թշնամական հարաբերություններ ունենալու պատճառով արտաքսվել է Վենեսուելայից։
Առաջին համաշխարհային պատերազմ
Պատերազմի բռնկվելուց հետո Նոգալեսին չի հաջողվում համալրվել եվրոպական երկրների ռազմական ուժերի կազմում, ուստի որոշում է ընդգրկվել Օսմանյան բանակում։ Նոգալեսն ստանում է մայորի կոչում և նշանակվում Կովկասյան ճակատում։ Վանի ինքնապաշտպանության ժամանակ Նոգալեսը գլխավորում է թուրքական ժանդարմերիան, սակայն ավելի ուշ թուրքական իշխանություններին խնդրում է իրեն ազատել առաջադրանքից, քանզի թուրքերի կողմից հայերի հանդեպ կատարած գործողությունները որակում է որպես «քրիստոնյաների չհիմնավորված կոտորածներ» ։ Նոգալեսը կարծում էր, որ Վանում և շրջակայքում հայերի կոտորածների հրահրիչը Խալիլ բեյն էր, ով հանդիսանում էր այն զորքի հրամանատարը, որում Նոգալեսը ցանկություն էր հայտնել ծառայելու ։
Արտաքին հղումներ
Կատեգորիա:1879 ծնունդներ Կատեգորիա:1936 մահեր Կատեգորիա:Հոկտեմբերի 14 ծնունդներ Կատեգորիա:Հուլիսի 10 մահեր Կատեգորիա:Հայոց ցեղասպանության ականատեսներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Օսմանյան բանակի սպաներ Կատեգորիա:Առաջին համաշխարհային պատերազմի մասնակիցներ
Պանտա
Պանտա կամ Բաբիշ-Իաշտա (աբխազերեն` Бабыш-Иашта, პანტა), գյուղ Աբխազիայի Գուլրիփշի շրջանում, Կոդոր գետի ափին։ Գտնվում է Գուլրիփշից 40 կմ հեռավորության և ծովի մակարդակից 500 մետր բարձրության վրա։
Բնակչություն
Ըստ 1959 թվականի մարդահամարի տվյալների, գյուղում բնակվում էր 42 մարդ` հիմնականում հայեր  ։ 1989 թվականին, գյուղում բնակվում էր 1 մարդ, կրկին հայ ։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Էմիլ Շարտիե
Էմիլ-Օգյուստ Շարտիե (Émile-Auguste Chartier, ֆր․ [ʃaʁtje], ), ֆրանսիացի փիլիսոփա, ժուռնալիստ և խաղաղության ջատագով (pacifist) : Իր կեղծանունն ընտրել է ի պատիվ XV դարի շոտլանդացի բանաստեղծ Ալեն Շարտիեի։
Վաղ տարիները
Ալենը Ալանսոնի լիցեյ է ընդունվում 1881 թվականին և այնտեղ սովորում հինգ տարի։ 1953 թ․ հունիսի 13-ին լիցեյն, ի պատիվ փիլիսոփայի, վերանվանվում է իր անունով։
Կարիերան
Բարձրագույն մանկավարժական դպրոցում (École Normale Supérieure) որակավորում և փիլիսոփայությունից դասավանդման իրավունք (agrégation) ստանալուց հետո նա դասավանդում է տարբեր հաստատություններում․ Պոնտիվի (Pontivy), Լորյան (Lorient), Պիեռ Կոռնեյի լիցեյ (Lycée Pierre-Corneille)՝ Ռուանում, և Կոնդորսեի լիցեյ, Միշլեի լիցեյ՝ Փարիզում։ 1903 թվականից թղթակցել է մի քանի լրագրերի հետ․ այդ ժամանակ էլ տպագրվում է Ալեն կեղծանունով։ Սովորաբար թե՛ աշակերտների, թե՛ այլոց կողմից հիշատակվում է իբրև Ալեն։
Հետպատերազմյան ժամանակաշրջանը և Երկրորդ աշխարհամարտը
Առաջին աշխարհամարտի դաժանություն տեսնելով, Ալենը 1921 թ․ հրատարակում է իր «Մարսը կամ դատապարտված պատերազմը» պամֆլետը։ Քաղաքական պլանում նա սկսում է արմատական շարժումից՝ հօգուտ ազատական հանրապետության, որը խստորենս կկառավարվեր ժողովրդի կողմից։ 1927 թ․ նա ստորագրում է մի հանրագիր (պետիցիա)՝ ընդդեմ պատերազմական ժամանակներում ազգի համընդհանուր կազմակերպման մասին օրենքի, որը չեղարկում է ամենայն ինտելեկտուալ անկախությունը և ամենայն համոզմունքների ազատությունը։ Նրա անունը հիշատակվում է Լյուսիեն Դեկավի, Լուի Գիյուի, Անրի Պուլյեյի, Ժյուլ Ռոմենի, Սևերնիի (Կառոլինա Ռեմիի)․․․ երիտասարդ մանկավարժականներ Ռայմոն Առոնի և Ժան-Պոլ Սարտրի անունների հետ։ Մինչև 1930-ական թթ․ վերջը նրա ստեղծագործությունները նվիրված կլինի հանուն խաղաղության և ընդդեմ ֆաշիզմի վերելքի պայքարով։
Մահը
Հուղարկավորված է Պեր Լաշեզ գերեզմանատանը։
Ժառանգությունը
Այսօր երեք ասոցիացիաներ օգնում են, որպեսզի տարածվեն Էմիլ Շատյեի ստեղծագործությունները՝ իրենց վրա վերցնելով տպագրված և անտիպ ստեղծագործությունների վերահրատարակությունների ծախսը։ Ալենի ինստիտուտը ղեկավարում է գրական ստեղծագործությունների կառավարիչը։ Ալենի ընկերների ասոցիացիան և Ալենի ու Մորտայնի թանգարանի ընկերների ասոցիացիան) հավերժացնում են նրա հիշատակը։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Գրական կեղծանուններով հայտնի հեղինակներ Կատեգորիա:Քաղաքական փիլիսոփաներ Կատեգորիա:20-րդ դարի փիլիսոփաներ Կատեգորիա:19-րդ դարի փիլիսոփաներ Կատեգորիա:Ֆրանսիացի փիլիսոփաներ Կատեգորիա:Ֆրանսիացի լրագրողներ Կատեգորիա:Ֆրանսիացի մանկավարժներ Կատեգորիա:Ֆրանսիացի գրողներ Կատեգորիա:Ֆրանսիացի քննադատներ
Հռոմի ժամանակակից արվեստի թանգարան
Հռոմի ժամանակակից արվեստի թանգարան (Museo d'Arte Contemporanea di Roma), սովորաբար հայտնի է որպես MACRO (ՀԺԱԹ), տեղական ինքնավարման ժամանակակից արվեստի թանգարան Իտալիայի մայրաքաղաք Հռոմում։ Թանգարանը տեղակայված է երկու առանձին վայրերում՝ նախկին գարեջրի գործարանի շենքը քաղաքի Սալարիո շրջանի Նիզզա փողոցում և Տեստաչո շրջանի նախկին սպանդանոցը Օրացիո Ջուստինիանի հրապարակում։
Պատմություն
Նախագիծը սկսվել է 1990-ական թվականների վերջին հին Peroni գարեջրի գործարանի շենքում։ Վերակառուցման սկզբնական փուլից հետո՝ 1999 թվականի սեպտեմբերին, ստեղծվեց 6 սենյակ, թանգարանը պաշտոնապես բացվեց 2002 թվականի հոկտեմբերի 11-ին։
2003 թվականից ի վեր թանգարանն ունեցել է նաև հետագա ՀԺԱԹ հավելված, որն ընդգրկում է 1000 քառակուսի մետր տարածքով երկու վերանորոգված շենք Հռոմի նախկին սպանդանոցում՝ Տեստաչո թաղամասից մի քանի կիլոմետր հեռավորության վրա։
Վերանորոգում
Ամբողջ մշտական հավաքածուն ներկայացնելու համար 2004 թվականի հուլիսից շինարարության փուլն ընդլայնվել է։ Վերանորոգման աշխատանքները վստահվել են ֆրանսիացի ճարտարապետ Օդիլ Դեքին։
Հավաքածու
ՀԺԱԹ-ի մշտական հավաքածուն ներառում է 1960-ական թվականների իտալական արվեստի էական գործեր, ինչպիսիք են Ֆորմա 1 խմբի գործերը՝՝ Կառլա Ակարդի, Անտոնիո Սանֆիլիպպո, Աքիլ Պերիլի, Պիերո Դորացիո, Լեոնսիլո և Էտտոր Կոլլա, Մարիո Սերոլի և Պինո Պասկալի արտե պովերա աշխատանքները, Տանո Ֆեստայի, Մարիո Շիֆանոյի, Տիտինա Մասելիի և Միմմո Ռոտելայի պոպ արտ աշխատանքները ։
Պատկերասրահում հավաքվում են այնպիսի արվեստագետների գործեր, ինչպիսիք են Ջովաննի Ալբանեսը, Անդրեա Ակվիլանտին, Ջիաննի Ադդուբալին, Դոմենիկո Բիանչին, Բրունո Չեքոբելլին, Սառա Չիրակին, Էնցո Կուկչին, Ֆաբրիս դե Նոլան, Ջիաննի Դեսսին, Դանիել Գալլիանոն, Ֆեդերիկո Գիդան, Ֆելիս Լևինին, Ֆաբիո Մաուրին, Լուիջի Ինտանին, Կրիստիանո Պինտալդին, Պիերո Պիցցի Կանելան, Ջոակինո Պոնտրելին, Սիսսին, Մարկո Տիրելլին ։
Արտաքին հղումներ
Կատեգորիա:Իտալիայի թանգարաններ Կատեգորիա:Ժամանակակից արվեստի թանգարաններ
Ձկան յուղ
Ձկան յուղ, հեղուկ ճարպ, ստացվում է ձողաձուկազգիների լյարդից, ինչպես նաև ծովային կաթնասունների (կետեր, փոկեր) ենթամաշկային ճարպաբջջանքից։
Թափանցիկ, դեղնավուն, յուրահատուկ հոտով և համով հեղուկ է։
Առավելապես չհագեցած ճարպաթթուների եռգլիցերի դևերից, պարունակում է նաև խոլեստերին, ֆոսֆատիդներ, վիտամին A 350 ՄՄ (միջազգային միավոր) և (30 ՄՄ)։
Կատեգորիա:Յուղեր
Օրնիթին
Օրնիթին, քիմիական բանաձևը՝ H2N(CH2)3СН(NH2)СООН, երկամինավալերիանաթթու, ջրում և սպիրտում հեշտությամբ լուծվող ամինաթթու։
Ունի ածխածնի մեկ ասիմետրիկ ատոմ։ Գոյություն ունի երկու օպտիկապես ակտիվ (D, Լ) և մեկ ռացեմիկ ձևերով։ L–Օ․ պարունակվում է կենդանիների և մարդու հյուսվածքներում․ կարևոր դեր է կատարում միզանյութի կենսասինթեզում․ առաջանում է արգինինից և α-ամինա-y-ֆոլմիլկարագաթթվից։
Ռոբերտ Շավլակաձե
Ռոբերտ Շավլակաձե (რობერტ შავლაყაძე, ), խորհրդային թեթև ատլետ, ցատկորդ։ Օլիմպիական չեմպիոն, ԽՍՀՄ սպորտի վաստակավոր վարպետ։
Կենսագրություն
Ծնվել է 1933 թվականի ապրիլի 1-ին, Թբիլիսիում։
Ավարտել է Վրաստանի «ГИФК» (1955), Թբիլիսիի պետական համալսարանը (1961), մարզիչ-ուսուցիչ։ Մանկավարժական գիտությունների թեկնածու։
Հանդես է եկել Թբիլիսիի «Դինամոյում»։ 1959 թվականին խորհրդային մարզիկներից առաջինը կարողացավ ԱՄՆ-ի դրոշի տակ հանդես գալով հաղթանակ տանել։ Օլիմպիական խաղերին երկու անգամ ներկայացրել է ԽՍՀՄ-ը (1960 և 1964 թվականներին, համապատասխանաբար 1-ինը և 5-րդ տեղերը)։ Անձնական ռեկորդը՝ 2 մ 17 սմ (1964)։
Սպորտի վաստակավոր վարպետ (1960)։ Լենինի շքանշանի դափնեկիր։
Սպորտային ձեռքբերումներ
Կատեգորիա:Թբիլիսի քաղաքում ծնվածներ Կատեգորիա:ԽՍՀՄ սպորտի վաստակավոր վարպետներ Կատեգորիա:Վրացի աթլետներ‎ Կատեգորիա:ԽՍՀՄ օլիմպիական չեմպիոններ Կատեգորիա:Լենինի շքանշանի ասպետներ Կատեգորիա:Պատվո շքանշանի ասպետներ (Վրաստան)
Տոկանտինս (նահանգ)
Տոկանտինս (Tocantins), նահանգ Բրազիլիայի կենտրոնական մասում։ Հյուսիսում այն սահմանակից է Պարա և Մարանյան նահանգներին, արևելքում՝ Պիաուին և Բահիային, արևմուտքում՝ Մատու Գրոսուին, հարավում՝ Գոյասին ։ Վարչական կենտրոնը Պալմաս քաղաքն է։
Ստուգաբանություն
Տոկանտինս նահանգի անվանումը ծագում է նույնանուն գետի անվանումից, ինչը տուպի լեզվից թարգմանվում է որպես «սղոցակտցի կտուց»։
Աշխարհագրություն
Նահանգի տարածքի մեծ մասը զբաղեցնում է Սերադոյի հսկայական էկոշրջանը, քանի որ Տոկանտինսը գտնվում է Ամազոնի արևադարձային անտառների և Բրազիլիայի խոտածածկ հարթավայրերի միջև ընկած հատվածում։ Հյուսիսից հարավ նահանգը հատում է Տոկանտինս գետը։
Պատմություն
Տոկանտինսը Ռորայմայի և Ամապայի հետ Բրազիլիայի ամենաերիտասարդ նահանգներից մեկն է։ 1988 թվականին այն առանձնացվել է Գոյաս նահանգի հյուսիսային մասից ։
Բնակչություն
Աշխարհագրության և վիճակագրության ազգային ինստիտուտի (ԱՎԱԻ, IBGE) կողմից 2010 թվականի մարդահամարի ընթացքում հավաքված տեղեկատվության համաձայն՝ պետության բնակչությունը կազմում է. Նահանգում բնակչության մեծ մասը խառնածին ծագում ունի՝ 71%-ը մետիսներ և մուլատներ, 24%-ը՝ սպիտակամորթ, 3%-ը՝ սևամորթ։ Նահանգում խոսվող հիմնական և գրեթե միակ լեզուն պորտուգալերենն է։
Վարչական կառուցվածք
Վարչականորեն նահանգը բաժանված է 2 միջշրջանի և 8 միկրոշրջանի։ Նահանգում կա 139 մունիցիպալիտետ։
Տնտեսություն
Նահանգի ​​տնտեսությունը հիմնված է գյուղատնտեսության (բուսաբուծություն և անասնաբուծություն) վրա։ Տոկանտնիսի հողերում են գտնվում Բրազիլիայի խոշորագույն տնտեսություններից մի քանիսը։ Նահանգում մշակում են սոյա, հացահատիկ և այլ մշակաբույսեր ։
Արտաքին հղումներ
Կատեգորիա:Բրազիլիայի նահանգներ Կատեգորիա:Բրազիլիայի աշխարհագրություն Կատեգորիա:1988 հիմնադրված պետություններ և տարածքներ
Մաունտ Բաֆալո
Մաունտ Բաֆալո, ոչ հաճախ Մաունտ Բուֆալո (Mount Buffalo National Park), ազգային պարկ Ավստրալիայի Վիկտորիա նահանգում։ Հիմնադրվել է 1898 թվականին, հանդիսանում է մայրցամաքի հնագույն ազգային պարկերից մեկը։
Աշխարհագրություն և նկարագրություն
Պարկը 310 կմ² տարածքով գտնվում է Ավստրալիական Ալպերում։ Պարկի «սիրտը» հանդիսանում է Բաֆալո լեռը, որի բարձրությունը ծովի մակարդակից կազմում է 1723 մետր։ Պարկի ջրագրությունը ներառում է Օվենս և Բակլենդ գետերը, ինչպես նաև Կատանի ջրամբարը, որի ափին ձևավորվել է հանգստյան գոտի նոյեմբերից մինչև ապրիլ։ Չնայած պարկում ժայռերն այնքան էլ շատ չեն, բայց ցանկացողները կարող են զբաղվել ժայռամագլցմամբ, դյուլֆերով և դելտապլանիզմով։ Ձմռանը (հունիս - օգոստոս) այգում բաց են դահուկի մայրուղիները, որոնց գումարային երկարությունը կազմում է 14 կմ, կան նաև տոբագգանների (Toboggan) ուղիներ ։ Նախատեսված են հետիոտների համար արահետները, որի երկարությունը 90 կմ - ից ավել է և հեծանվորդների համար ճանապարհ` 20,9 կմ, որի թեքությունը 4,8 % է ։ Պարկի ամենամոտ ավելի բնակելի տարածքներն են` Միրթֆորդը հյուսիսում, Պորեպունկահը և Բրայթը արևելքում։
Պատմություն
Լեռը այդպես են կոչել հետազոտողներ Համիլթոն Հյումը և Վիլյամ Հովելը իրենց գիտարշավի ժամանակ 1824 թվականին, քանի որ այն իր ձևով հիշեցնում է ամերիկյան բիզոնի։ Շուտով սարահարթ սկսեցին բարձրանալ ոսկի փնտրողներ և բուսաբաններ, իսկ 1880 - ական թվականներից զբոսաշրջիկները։
Պարկը ստեղծվել է 1898 թվականի նոյեմբերի 4-ին, այդ ժամանակ այգին զբաղեցնում էր 11,66 կմ² տարածք, իր մեջ ընդգրկելով Բաֆալո լեռը և շրջակա սարահարթը։ Մեծ դեր է ունեցել Էլիս Մենֆիլդը` աղջիկ, լեռնային ուղեկցող, բնագետ և լուսանկարիչ, որն իր անսովոր մասնագիտությամբ և հագուստի ոճով (տաբատով) այդ երկրամաս է գրավել շատ զբոսաշրջիկների։ 1908 թվականին պարկում ճանապարհ է բացվել, որ տանում է Մենֆիլդի շալե, իսկ պարկի տարածքը մեծացվեց մինչև 104,06 կմ²։ Գրեթե մեկ դար` 1910-ից 2007 թվականներին այդ տանը, որը 1930-ական թվականներին վաճառվել է «Վիկտորիայի երկաթուղային ճանապարհներին», ճանապարհորդները կարող էին գտնել ապաստան, ուտել հատուկ նախատեսված ռեստորանում, մինչև շալեն չփակվեց։ 1957 թվականին ամբողջությամբ արգելվեց անասուների արածեցումը։ 1980 թվականին պարկի տարածքը մեծացվեց մինչև 310 կմ²։
2006 թվականին պարկը տուժեց հրդեհից, մասնավորապես հազիվ հաջողվեց պաշտպանել Էլիս Մենֆիլդի պատմական շալեն (2007 թվականին այն այնուամենայնիվ փակվեց և լքվեց, քանի որ «Վիկտորիայի երկաթուղային ճանապարհների» տիրապետման ժամանակը սպառվել էր և ոչ ոք չցանկացավ իր վրա վերցնել շենքի հետագա պահպանման պարտավորությունը)։ 2008 թվականի նոյեմբերի 7 - ին պարկը ներառվել է Ավստրալիայի ազգային ժառանգությունների ցանկի մեջ ։
Կենդանական և Բուսական աշխարհ
Բարձրությունների զգալի տարբերության` հյուսիսում 300 մ ծովի մակարդակից, իսկ կենտրոնում և պարկի հարավում 1700 մետր բարձրությունների պատճառով այստեղ ապրում են տարբեր տեսակի կենդանիներ։ Անտառներում` ժայռերի ստորոտներում բնակվում են կենգուրուներ, վալլաբիներ, պարկավոր սկյուռեր, պարկավոր թռչող սկյուռեր։ Սարահարթում շատ են վայրի առնետները և մկները։ Ժայռերի ստորոտների անտառներում, ճեղքավոր ժայռերի մեջ կան գաղութներով ապրող Agrotis infusa տեսակի ցեցեր. օրվա բոլոր ժամերին նրանցով սնվում են` առավոտյան թռչունները, իսկ գիշերը չղջիկները, սակայն նրանց թիվն այնուամենայնիվ չի պակասում։ Հետաքրքիր է, որ այս միջատները շատ հարուստ են սպիտակուցներով, դրա համար դեռ անհիշելի ժամանակներից այստեղ էին գալիս աբորիգեններ, որպեսզի ճութերով հավաքեն ցեցերին։ Ժայռերի վրա ոչ մեծ թվով բույն են հյուսում սապսանները, իսկ ռոզելի թութակները տարածված են ամբողջ պարկով։
Ինչ վերաբերվում է բույսերին, լանջերին շատ են Eucalyptus chapmaniana տեսակի էվկալիպտները։ Ծովի մակարդակից 1100 մետր բարձրության վրա հանդիպում են Eucalyptus delegatensis տեսակի էվկալիպտները, 1300 մետր բարձրության վրա Eucalyptus pauciflora էվկալիպտը, իսկ ամենաբարձր կետում աճում են էնդեմիկ էվկալիպտ Grevillea alpivaga - ը և Acacia phlebophylla - ը։ Պարկի ճահճոտ վայրերում աճում է տորֆամամուռը։
Ծանոթագրություններ
Կատեգորիա:1898 հիմնադրումներ Կատեգորիա:Վիկտորիայի ազգային պարկեր Կատեգորիա:Ավստրալիայի ազգային պարկեր Կատեգորիա:Ավստրալիայի բնություն Կատեգորիա:Ազգային պարկեր Կատեգորիա:Կատեգորիա ԲՊՀՄ II
Massimo Dutti
1991 թվականին Inditex-ը գնել է ընկերության բաժնետոմսերի 65%-ը, իսկ հետագայում՝ ամբողջ փաթեթը։ Այդ ժամանակներից ընկերությունը սկսեց ուշադրություն դարձնել նաև կանացի և մանկական հագուստին, ինչպես նաև կոսմետիկ միջոցների արտադրանքին։ Ընկերության գլխավոր գրասենյակը գտնվում է Տորդերայում՝ Բարսելոնայի գավառում։
Ներկայիս դրությամբ ավելի քան 45 երկրներում գործում են մոտ 500 Massimo Dutti-ի խանութներ։ Ընկերության տարբեր խանութներում աշխատում են մոտ 4000 աշխատողներ՝ նրանցից 2800-ը Իսպանիայում։
Massimo Dutti անվան տակ արտադրվող օծանելիքը և կոսմետիկ բույրերը վաճառքի են դուրս գալիս Puig կազմակերպության հետ համագործակցելով ։
Վարձերի գործադուլ
Վարձերի գործադուլ (Rent strike), բողոքարկման մեթոդ, որը սովորաբար օգտագործվում է խոշոր անշարժ գույքի սեփականատերերի դեմ։ Մի խումբ վարձակալներ հավաքվում և պայմանավորվում են հրաժարվել վճարել իրենց վարձավճարները, քանի դեռ սեփականատիրոջը ներկայացված պահանջները որոշակի չի բավարարվում։ Սա կարող է լինել անհաշտ սեփականատերերի դեմ պայքարի արդյունավետ մարտավարություն լինել, բայց որոշ դեպքերում իր մեջ կրում է վտարման և վարկի վատ պատմություն ստանալու ակնհայտ ռիսկ։
Massimo Dutti
Արտաքին հղումներ
Կատեգորիա:Իսպանիայի ընկերություններ
Վարձերի գործադուլ
Պատմականորեն, վարձերի գործադուլները հաճախ օգտագործվել են ի պատասխան բարձր վարձավճարների, գույքի անբավարար պայմանների կամ վարձակալի անխոհեմ պահանջների։ Այնուամենայնիվ, եղել են իրավիճակներ, երբ նման գործողությունները ավելի լայն խնդիրներից են առաջացել։
Ծանոթագրություններ
Կատեգորիա:Գույքային իրավունք Կատեգորիա:Գործադուլներ Կատեգորիա:Վարձավճար Կատեգորիա:Բողոքի ձևեր Կատեգորիա:Անշարժ գույք
YouTube Premium
YouTube Premium (նախկինում` YouTube Red), YouTube-ի համար բաժանորդագրման վճարովի հոսքային ծառայություն, որը տրամադրում է տեսանյութի դիտում առանց գովազդի, բջջային սարքերի ֆոնային վերարտադրություն կամ օֆլայն վերարտադրություն ։ Մեկնարկել է 2014 թվականի նոյեմբերին` որպես Music Key, որն առաջարկում է միայն գովազդներից ազատ երաժշտական տեսահոլովակների դիտում և երաժշտություն YouTube-ում ու Google Play Music-ում։ 2015 թվականի հոկտեմբեր 31-ին տեղի է ունեցել ռեբրենդինգ YouTube Red-ում, ընդլայնելով սպեկտրը բոլոր տեսանյութերում։ 2018 թվականի մայիսի 17-ին  YouTube Premium-ում տեղի ունեցավ ռեբրենդինգ` YouTube Music-ի առանձին ծառայության մեկնարկի հետ միաժամանակ։ Լրացուցիչ հնարավորությունների թվում, որոնք օգտատերերին ներկայացնում է տեսահոլովակների տեսալսողական հասանելիությունը, դիտումը ֆոնային ռեժիմում և օֆլայն ռեժիմում։
Հասանելիություն
2020 թվականի հունիսի 10-ի դրությամբ
Ծանոթագրություններ
Կատեգորիա:Մեդիաընկերություններ Կատեգորիա:Գուգլի ծառայություններ Կատեգորիա:2014 հիմնադրված ընկերություններ Կատեգորիա:Ընկերություններ այբբենական կարգով Կատեգորիա:Համացանցային ընկերություններ
Առիմայի շրջան
Առիմայի շրջան (ناحية عريمة), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Բաբի գավառի 4 շրջաններից մեկը։
Վարչական կենտրոնն է Առիմա քաղաքը։ 2004 թվականի մարդահամարի տվյալներով շրջանը ունի 32,041 բնակչություն ։ Տարածքը կազմում է 317.38 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Բաբի գավառ
Փարիզի (Բոլնիսի մունիցիպալիտետ)
Փարիզի (ფარიზი), Գյուղ Վրաստանում, մտնում է Բոլնիսի մունիցիպալիտետի կազմի մեջ։ Գտնվում է Վրաստանի հարավարևելյան մասում։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 1205 մարդ։ Բնակչության ճնշող մեծամասնությունը ադրբեջանցիներ են ։